RAGNI AUSTRO-MALESI 445 



tatarsi 4/ paris, et patellam -4- tibiam 1/ paris circiter aequat; 

 Y^ longior quam latior est, in lateribus praesertim posterius 

 modice rotundatus , in medio postice retusus , fronte levissime 

 rotundata, circa Ye pa-^tis tlioracicae latitudine aequanti. Non ita 

 humilis est cephalothorax ; declivitas ejus postica reliquo dorso 

 circa duplo brevior est et in id sensim transit; ante earn dorsum- 

 ad longitudinem sat leviter convexum est, antico panilo proclive, 

 impressione levi pone utrumque oculum posticum et sulco medio 

 tenui brevi in impressione fortiore paullo pone eas sito praeditum, 

 arcubus supra-ciliaribus oculorum posticorum vix ullis. Altitude 

 clypei dimidiam oculi maximi diametrum saltem aequat. Qua- 

 drangulus oculorum -/g longitudinis cephalothoracis circiter oc- 

 cupat ; rectangulus est, fere ^4 latior quam longior , et parum 

 plus dupla oculi postici diametro angustior postice quam cepha- 

 lothorax eodem loco. OcuH antici medii vix triplo majores quam 

 antici laterale?; linea horum 4 oculorum margines superiores tan- 

 gens recta est. OcuH 2.^"^ seriei paullo longius ab oculis posticis 

 quam a lateralibus anticis remoti : laterales antici vix majores 

 quam oculi postici, qui fere diametro sua altius quam illi positi 

 sunt et spatio multo majore inter se remoti quam quo a margine 

 cephalothoracis distant. Sternu'm anguste et inverse ovatum , 

 coxis (quarum 1.' paris spatio labii latitudinem vix aequanti dis- 

 junctae sunt) paullo latius. Mandibulae paone directae (parum 

 porrectae), patellis 1.' paris multo breviores, femoribus ejusdem 

 paris paullo angustiores, fere dimidio longiores quam latiores; 

 apice late et oblique truncatae sunt, in latere exteriore modo 

 leviter arcuato-convexae, dorso sub-piano, interiora versus declivi, 

 transversim rugoso ; unguis mediocris , aequaliter curvatus , in 

 latere exteriore sive anteriore (convexo) , fere in medio inter 

 medium et apicem, dente parvo obtuso sive tuberculo munitus. 

 Maxillae paullo divaricantes, labio dimidio longiores, apice leviter 

 rotundatae, nec dilatatae nec dente armatae. Labium duplo 

 longius quam latius , apice truncatum. Palpi sat breves et gra- 

 ciles, partibus tibiali et tarsali in lateribus pilis longioribus ve- 

 stitis, parte tarsali supra apicem versus densius pubescenti; clava 

 sat parva est, parum latior quam basis metatarsorum 1." paris. 



